**DĖL SUTIKIMO ĮREGISTRUOTI BUVEINĘ**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į Rokiškio rajono savivaldybės tarybos 2019 m. birželio 27 d. sprendimą Nr. TS-85, „Dėl savivaldybės turto perdavimo laikinai neatlygintinai valdyti ir naudotis panaudos pagrindais” ir asociacijos „Panemunėlio kraštas“ 2019 m. rugpjūčio 29 d. prašymą, Rokiškio rajono savivaldybės taryba n u s p r e n d ž i a:

1. Sutikti, kad asociacija „Panemunėlio kraštas“ įregistruotų asociacijos buveinę Rokiškio rajono savivaldybei nuosavybės teise priklausančiame pastate adresu Kamajų g. 11, Panemunėlio glž. st., Panemunėlio sen., Rokiškio r. sav. Pastato unikalus numeris 7396-4009-6017.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO ,,DĖL SUTIKIMO ĮREGISTRUOTI BUVEINĘ“ AIŠKINAMASIS RAŠTAS**

2019-09-09

Rokiškis

**Parengto sprendimo projekto tikslai ir uždaviniai.**

Sutikti, kad asociacija „Panemunėlio kraštas“ įregistruotų buveinę adresu Kamajų g. 11, Panemunėlio glž. st., Panemunėlio sen., Rokiškio r. sav.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos sprendimu patvirtintas Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir atsižvelgiant į 2019-08-29 asociacijos „Panemunėlio kraštas“ prašymą.

Asociacija „Panemunėlio kraštas“ (toliau – asociacija) pageidauja įregistruoti asociacijos buveinę 2019-08-08. savivaldybės turto panaudos sutartimi Nr. DS-594 10 (dešimčiai) metų neatlygintinai valdyti ir naudotis panaudos pagrindais suteiktų 34,76 kv. m bendro ploto patalpų adresu: Kamajų g. 11, Panemunėlio glž. st., Panemunėlio sen., Rokiškio r. sav.

Savivaldybei nuosavybės teise priklausančio turto savininko funkcijas įgyvendina Savivaldybės taryba, todėl jos kompetencija – sutikti/nesutikti įregistruoti asociacijos buveinę minėtu adresu.

**Galimos pasekmės, priėmus siūlomą tarybos sprendimo projektą:**

 **teigiamos** – asociacija turės galimybę įregistruoti buveinės adresą panaudos pagrindais suteiktų patalpų adresu.

**neigiamos** – nebus.

**Kokia sprendimo nauda Rokiškio rajono gyventojams.**

 Kaimo bendruomenė galės vykdyti veiklas, bus skatinamas bendruomeniškumas, didinamas ir aktyvinamas įvairių amžiaus grupių gyventojų užimtumas.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė